Diari Oficial de la Generalitat Valenciana


Sumari del DOGV 4060, del 08-08-2001 (2001/7997)

ORDRE de 20 de juliol de 2001, de la Conselleria d'Agricultura, Pesca i Alimentació, per la qual s'amplien les mesures d'ajuda per al control de les encefalopaties espongiformes transmissibles en els animals de granja.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4060

Data del DOGV
:   08-08-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/7997


Data del document
:   20-07-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * ramat
    * producció animal
    * malaltia animal
    * ajuda pública

ORDRE de 20 de juliol de 2001, de la Conselleria d'Agricultura, Pesca i Alimentació, per la qual s'amplien les mesures d'ajuda per al control de les encefalopaties espongiformes transmissibles en els animals de granja. [2001/7997]
  
Les noves normes que afecten el sector ramader, com a conseqüència de les encefalopaties, amplien els productes considerats com a especificats de risc, i com a conseqüència d'això i atés que la recollida i transformació d'aquests ha de ser l'adequada, cal plantejar una ampliació del règim d'ajudes convocat en l'Ordre de 8 de juny de 2001, de la Conselleria d'Agricultura, Pesca i Alimentació, per la qual es publiquen els imports globals màxims destinats en 2001 a determinades subvencions en matèria de ramaderia amb bases reguladores en vigor, amb indicació de les línies pressupostàries que les financen, i per la qual es modifiquen les bases de les ajudes dels programes de residus ramaders i s'anuncia una nova convocatòria d'aquestes per a 2001.
  
Per tot això, a proposta del director general d'Innovació Agrària i Ramaderia,
  
ORDENE
  
Article 1
  
L'import global màxim de la segona convocatòria de 2001 de les ajudes dels programes de residus ramaders, regulades per l'Ordre de 24 de novembre de 2000, de la Conselleria d'Agricultura, Pesca i Alimentació, i modificades per les ordres de 24 de gener i 8 de juny de 2001, s'amplia en 142.078.347 pessetes (1.021.720,577 euros) fins a una xifra final de 728.089.594 pessetes (3.425.768,994 euros) a càrrec de la mateixa aplicació pressupostària 1896444524, línia T4710, i amb el manteniment dels percentatges d'aportació del 84% de la Generalitat Valenciana i del 16% del Ministeri d'Agricultura, Pesca i Alimentació.
  
Article 2
  
1. La subvenció prevista en l'apartat h) de l'article 4.1 de l'Ordre de 8 de juny de 2001, de la Conselleria d'Agricultura, Pesca i Alimentació, referida a la retirada de materials especificats de risc d'escorxadors, es concedirà per les retirades efectuades fins al 31 de desembre de 2001.
  
2. Les ajudes a què es refereix aquest article es concediran pels següents imports per a les retirades de materials especificats de risc realitzades a partir de l'1 de juny de 2001:
  
a) 2.500 pessetes per lot pertanyent a bovins menors d'1 any.
  
b) 5.500 pessetes per lot de bovins majors d'1 any.
  
c) 200 pessetes per lot pertanyent a oví-cabrum majors d'1 any.
  
d) 20 pessetes per lot d'oví-cabrum menors d'1 any.
  
L'import màxim mensual que es concedirà per aquest concepte serà de 12.914.975 pessetes.
  
3. Aquestes ajudes de l'article 4.1 h) de l'Ordre de 8 de juny de 2001, de la Conselleria d'Agricultura, Pesca i Alimentació, amb les modificacions d'aquest article, podran sol·licitar-se en el termini d'un mes des de l'entrada en vigor d'aquesta ordre.
  
4. S'amplia el termini de sol·licitud de les ajudes previstes en l'article 4.1.i) fins al 30 de setembre de 2001.
  
DISPOSICIONS FINALS
  
Primera
  
Es faculta la Direcció General d'Innovació Agrària i Ramaderia perquè dicte les disposicions necessàries per a l'aplicació d'aquesta ordre.
  
Segona
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 20 de juliol de 2001.
  
El conseller d'Agricultura, Pesca i Alimentació,